08/02/2021 | Administración LocalMunicipal
Bergondo
Secretaría
Bases xerais que rexerán as convocatorias das prazas incluídas na oferta de emprego público extraordinaria de 2019 por consolidación de emprego

APROBACIÓN DAS BASES XERAIS QUE REGULARÁN AS CONVOCATORIAS DAS PRAZAS INCLUÍDAS NA OEP EXTRAORDINARIA 2019 DE ESTABILIZACIÓN DE EMPREGO TEMPORAL EXPEDIENTE: 2021/G003/000097 Por Resolución da alcaldía-presidencia núm.92/2021, do 1 de febreiro, adoptouse o acordo que a continuación se transcribe na súa parte dispositiva: “Primeiro. –Aprobar as bases xerais que regularán os procesos selectivos correspondentes ás prazas incluídas na oferta extraordinaria de emprego público do Concello de Bergondo de 2019 de estabilización de emprego temporal, que se transcriben como anexo do presente acordo. Segundo. –Publicar o seu texto íntegro no Boletín Oficial da Provincia da Coruña. ANEXO BASES XERAIS QUE REGULARÁN AS CONVOCATORIAS DE DIVERSOS PROCESOS SELECTIVOS CORRESPONDENTES ÁS PRAZAS DE ESTABILIZACIÓN DE EMPREGO TEMPORAL DO CONCELLO DE BERGONDO INCLUÍDAS NA OFERTA DE EMPREGO PÚBLICO EXTRAORDINARIA DE 2019 PRIMEIRA.–CONTIDO E ÁMBITO DE APLICACIÓN. Estas Bases Xerais teñen por obxecto regular as convocatorias para cubrir as prazas de traballo vacantes no cadro de persoal funcionario e laboral fixo do Concello de Bergondo relativas ao proceso de estabilización de emprego temporal, de conformidade co disposto no artigo 19.9 da Lei 6/2018, do 3 de xullo, de Orzamentos Xerais do Estado para 2018 e na Disposición Transitoria Cuarta do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (en adiante TREBEP). As especialidades de cada proceso selectivo: natureza e características dos postos, requisitos de titulación, exercicios e programa serán obxecto de regulación nas bases específicas de cada convocatoria. SEGUNDA.–PRAZAS A CONVOCAR. As prazas vacantes que rexerán estas Bases Xerais son as previstas na oferta de emprego público extraordinaria 2019 para a estabilización de emprego temporal, aprobada por Resolución de Alcaldía número 1513/2019 do 20 de decembro de 2019, (BOP núm.245 do 26.12.2019 e no DOG núm.246, do 27.12.2019) posteriormente rectificada pola Resolución da Alcaldía número 1529/2019, do 27 de decembro de 2019 (BOP núm.248, do 31.12.2019, e no DOG núm.13, do 21 de xaneiro), Resolución núm.76/2020, do 21 de xaneiro (BOP núm.20, do 30.01.2020, e no DOG núm.34, do 19.02.2020) e pola Resolución núm.1276/2020, do 12 de novembro (BOP núm.196, do 18.11.2020, e DOG núm.247, do 09.12.2020). Previamente á publicación de cada convocatoria, se informará ao traballador/a afectado polo proceso de estabilización que se vai a convocar a súa praza e de que pode participar no referido proceso de selección. O número de prazas vacantes, a súa denominación e características relaciónanse a continuación: Persoal funcionario – Catro prazas de Oficial administrativo, encadradas na escala de Administración Xeral, subescala auxiliar e clasificadas no subgrupo C2. – Unha praza de Oficial administrativo contratación, encadrada na escala de Administración Xeral, subescala auxiliar e clasificada no subgrupo C2. – Unha praza de Auxiliar administrativo biblioteca, encadrada na escala de Administración Xeral, subescala auxiliar e clasificada no subgrupo C2. – Unha praza de Auxiliar de arquivo, encadrada na escala de Administración Xeral, subescala administrativa e clasificada no subgrupo C1. – Unha praza de Técnico de integración social, encadrada na escala de Administración Especial, subescala técnica e clasificada no subgrupo C1. – Unha praza de Animador/a cultural, encadrada na escala de Administración Especial, subescala técnica e clasificada no subgrupo C1. – Unha praza de Técnico medio, encadrada na escala de Administración Especial, subescala técnica e clasificada no subgrupo A2. – Unha praza de Traballador/a social, encadrada na escala de Administración Especial, subescala técnica e clasificada no subgrupo A2. – Unha praza de Técnico de apoio social, encadrada na escala de Administración Especial, subescala técnica e clasificada no subgrupo A2. – Unha praza de Técnico de xuventude e educación, encadrada na escala de Administración xeral, subescala xestión e clasificada no subgrupo A2. – Unha praza de Arquitecto, encadrada na escala de Administración Especial, subescala técnica e clasificada no subgrupo A1. – Unha praza de Técnico de Administración Xeral, encadrada na escala de Administración Xeral, subescala técnica e clasificada no subgrupo A1. Persoal laboral – Unha praza de Limpador/a prazas, clasificada no grupo V. – Tres prazas de Conserxe, clasificadas no grupo V. – Unha praza de Conserxe centro médico, clasificada no grupo V. – Catro prazas de Auxiliar axuda no fogar, clasificadas no grupo V. – Unha praza de Operario de servizos varios, clasificada no grupo IV – Dúas prazas de Operario servizos varios, clasificadas no grupo V. – Unha praza de Capataz, clasificada no grupo IV. TERCEIRA.–REQUISITOS DOS ASPIRANTES.1) Con carácter xeral, para seren admitidos na realización destas probas selectivas os aspirantes deberán reunir os seguintes requisitos, sen prexuízo do que establezan as respectivas bases específicas de ingreso: a) Ter a nacionalidade española, sen prexuízo do disposto no artigo 57 do TREBEP, respecto do acceso ó emprego público de nacionais doutros estados. b) Ter cumpridos os dezaseis anos de idade e non superar, no seu caso, a idade máxima de xubilación forzosa. c) Posuír ou estar en condicións de obter o título académico esixido nas bases específicas para ingresar na praza o día en que remate o prazo de presentación de instancias. d) Posuír a capacidade funcional para o desempeño das tarefas habituais da praza ou posto a que aspira. e) Non estar separado mediante expediente disciplinario do servizo de calquera administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario no que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ó emprego público. f) Ter ingresado na conta bancaria do Concello de Bergondo, IBAN ES95 2080 0045 9831 1000 0071 a cantidade fixada como dereitos de exame, de conformidade coa base 6.ª das presentes bases. g) Cumprir os demais requisitos esixidos para o ingreso nas respectivas bases específicas.2) Todos os requisitos sinalados no apartado anterior deberán posuílos os aspirantes o día que remate o prazo para presentar as solicitudes e conservalos na data do seu nomeamento como persoal funcionario de carreira ou persoal laboral fixo. CUARTA.–SISTEMA DE SELECCIÓN. O sistema de selección para acceder ás distintas prazas será o de concurso - oposición. A fase de oposición consistirán en probas de coñecementos teóricos e prácticos, podendo as mesmas consistir en test, probas orais e/ou por escrito, desenvolver supostos prácticos, traballos manuais, etc, segundo a natureza e funcións dos postos de traballo que vaian desenvolver de acordo cas bases específicas. Na fase de concurso comprobaranse e cualificaranse os méritos alegados polos aspirantes. Os exercicios que deberán realizar os aspirantes en cada proceso selectivo e os méritos específicos a ter en conta, de ser o caso, na fase de concurso, determínanse e descríbense nas bases específicas. QUINTA.–SOLICITUDES. As persoas que desexen tomar parte nas probas selectivas convocadas deberán facelo constar mediante unha instancia dirixida á alcaldesa-presidenta do Concello de Bergondo, cos datos persoais do solicitante co seu enderezo e a denominación da praza convocada á que opta, achegándolle unha fotocopia do documento nacional de identidade ou a tarxeta acreditativa da súa identidade, expedida polas autoridades competentes no caso de cidadáns comunitarios e, no seu caso, da documentación acreditativa dos méritos alegados debidamente compulsados. Neste senso, na fase de concurso só se terán en conta os méritos que se xustifiquen documentalmente dentro do prazo de presentación de instancias. Os aspirantes exentos do exame de galego deberán tamén facelo constar na súa instancia e xustificalo co certificado oficial correspondente. Para ser admitido nas probas selectivas correspondentes os aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. No Rexistro Xeral do Concello de Bergondo, na páxina web e na Sede electrónica facilitaráselles ós interesados o modelo de solicitude. No caso de equivalencia ou homologación de titulacións deberá xustificarse co certificado expedido polo organismo competente para establecelas. No caso de esixencia de habilitacións profesionais deberá acreditarse co correspondente certificado expedido polo organismo competente. O prazo para presentar as solicitudes será de 20 días naturais, contados a partir do día seguinte ó da publicación do anuncio da convocatoria específica no Boletín Oficial do Estado. A presentación de solicitudes poderá facerse ben no Rexistro xeral do Concello de Bergondo, ben en calquera das formas establecidas no artigo 16.4 da Lei 39/2015, do 1 de outubro, do procedemento administrativo común das administracións públicas; as solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de seren certificadas. As solicitudes subscritas por españois no estranxeiro poderán cursarse no prazo sinalado a través das representacións diplomáticas ou consulares españolas correspondentes, que llas remitirán seguidamente ó organismo competente. Os aspirantes con algunha discapacidade deberán indicalo na súa solicitude e, no seu caso, solicitarán as posibles adaptacións de tempo e de medios para realizar os exercicios nos que fose necesaria. Os aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. A documentación acreditativa dos méritos que aleguen posuír para a súa valoración na fase de concurso deberá presentarse, debidamente compulsada, nos termos e condicións que se sinalan na base décimo segunda. SEXTA.–DEREITOS DE EXAME. Será requisito necesario para participar nestas probas selectivas aboar, dentro do prazo de presentación de instancias (na conta especificada na base 3.ª.1. f), as seguintes cantidades en concepto de dereitos de exame determinadas en función do grupo de clasificación da praza convocada fixadas na Ordenanza fiscal reguladora da taxa por expedición de documentos administrativos do Concello de Bergondo (BOP núm.3 do 04.01.2018). O solicitante aportará xunto ca súa instancia orixinal ou copia cotexada do documento de transferencia ou ingreso. – Postos de traballo encadrados no grupo I ou subgrupo A1: 33 €. – Postos de traballo encadrados no grupo II ou subgrupo A2: 27 €. – Postos de traballo encadrados no grupo III ou subgrupo C1: 21 €. – Postos de traballo encadrados no grupo IV ou subgrupo C2: 14 €. – Postos de traballo encadrados no grupo V ou E: 8 €. En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base quinta. A taxa por dereitos de exame deberá aboarse necesariamente dentro do prazo de presentación de instancias, e a falta de pago en dito prazo determinará a exclusión definitiva do aspirante das probas selectivas. Aqueles aspirantes excluídos definitivamente das listas poderán solicitar o reintegro das taxas por dereitos de exame. SÉTIMA.–ADMISIÓN DE ASPIRANTES.1) Finalizado o prazo dos vinte días naturais fixado para presentar as solicitudes o Concello de Bergondo ditará resolución, no prazo máximo dun mes, declarando aprobada a lista de admitidos e excluídos, especificando, no seu caso, os motivos de exclusión, que se publicará no Boletín Oficial da Provincia, no taboleiro de anuncios do Concello e no taboleiro electrónico de anuncios da sede electrónica municipal.2) Os aspirantes excluídos disporán dun prazo de dez días hábiles, contados a partir do seguinte ó da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no Boletín Oficial da Provincia, no taboleiro de anuncios do Concello e no taboleiro electrónico de anuncios da sede electrónica municipal.3) Contra a resolución da alcaldesa - presidenta, aprobatoria da lista definitiva, poderase interpoñer recurso potestativo de reposición ante o mesmo órgano que o ditou, no prazo dun mes a partir do día seguinte ó desta notificación ou ben recurso contencioso-administrativo perante o Xulgado do Contencioso-Administrativo de A Coruña.4) O feito de figurar incluído na relación de admitidos non prexulga que se lles recoñeza ós interesados posuíren os requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas. OITAVA.–TRIBUNAL CUALIFICADOR.1. Os membros dos tribunais cualificadores de cada unha das distintas probas selectivas convocadas serán designados pola alcaldesa - presidenta segundo o disposto no art.4, parágrafos e) e f) do Real decreto 896/1991, do 7 de xuño, así como artigo 60 do TREBEP.2. Cada un dos tribunais cualificadores estará integrado por cinco membros titulares e cinco suplentes: presidente/a, secretario/a e tres vogais, procurando na medida do posible a paridade entre homes e mulleres. A súa composición será predominantemente técnica e os seus membros deberán pertencer a un corpo, escala ou categoría profesional igual ou superior á esixida para o acceso os postos convocados.3. A pertenza aos órganos de selección será sempre a título individual, non podendo ostentarse en representación nin por conta de ninguén.4. Non poderán formar parte dos tribunais as persoas de elección ou designación política, os funcionarios interinos e o persoal eventual.5. Cada tribunal poderá dispoñer a incorporación ós seus traballos de asesores especialistas, con voz e sen voto, cando a natureza ou as circunstancias dalgunha das probas así o aconselle, limitándose os mencionados asesores a prestaren a súa colaboración nas súas especialidades técnicas.6. A alcaldesa-presidenta, antes de que teña lugar o comezo das probas e xuntamente coa lista definitiva de admitidos, publicará no Boletín Oficial da Provincia, no taboleiro de anuncios e na sede electrónica da Corporación a resolución pola que se nomean os membros titulares e suplentes do tribunal cualificador.7. Os/as membros dos tribunais deberán absterse de intervir, comunicándolle ó presidente cando concorra neles algunha das circunstancias previstas no artigo 23 da Lei 40/2015, do 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP.8. O tribunal cualificador deberá constituírse na data que designe a alcaldesa - presidenta para cada un dos procesos selectivos convocados, entendéndose validamente constituído cando asista a maioría absoluta dos membros de cada tribunal, titulares ou suplentes. Na sesión constitutiva de cada tribunal adoptaranse as decisións pertinentes para o correcto desenvolvemento das probas selectivas.9. A partir da sesión de constitución de cada tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na LRXSP e ás bases xerais e ás específicas reguladoras de cada convocatoria.10. Cada tribunal cualificador adoptará as medidas precisas naqueles casos que resulte necesario para que os aspirantes con discapacidade gocen de similares condicións para realizaren os exercicios ás do resto dos demais aspirantes, dispoñendo, no seu caso, as posibles adaptacións de tempo e de medios.11. En caso de ausencia do presidente titular e do presidente suplente actuará no seu lugar o vogal designado en primeira orde.12. Para os efectos de percepción de indemnizacións por asistencia como membros dos tribunais, estes terán a categoría que lles corresponda, segundo o establecido no Real decreto 462/2002, do 24 de marzo. NOVENA.–COMEZO DOS EXERCICIOS.1. A data e mais a hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas serán determinados pola alcaldesa - presidenta mediante resolución, xuntamente coa aprobación da lista definitiva de admitidos e a composición do tribunal, que se publicará a través de anuncio no Boletín Oficial da Provincia, no taboleiro de anuncios e no taboleiro electrónico de anuncios do Concello de Bergondo polo menos con 10 días de antelación.2. Os aspirantes convocaranse para cada exercicio nun único chamamento, quedando decaídos no seu dereito os opositores que non comparezan a realizalo, salvo os casos debidamente xustificados, que resolverá o tribunal.3. Na fase de concurso o tribunal deberá reunirse previamente co fin de efectuar a valoración e a cualificación dos méritos achegados polos aspirantes.4. Na fase de oposición, os aspirantes deberán presentarse para realizaren cada exercicio provistos do DNI ou documento fidedigno acreditativo da súa personalidade a xuízo do tribunal, e tamén dos medios materiais adecuados que sexan necesarios para a práctica daqueles. DÉCIMA.–DESENVOLVEMENTO DOS EXERCICIOS DAS PROBAS SELECTIVAS.1. En calquera momento o tribunal poderá requirir ós opositores para que acrediten a súa identidade.2. A orde de actuación dos opositores para realizaren aqueles exercicios que non poidan facerse de forma simultánea será determinada pola orde alfabética segundo a primeira letra do apelido, comezando pola letra que resulte do sorteo ao que se refire o artigo 9 do Regulamento de selección de persoal da Comunidade Autónoma do 20 de marzo de 1991.3. Na realización e corrección dos exercicios escritos, garantirase o anonimato, podendo utilizar o tribunal os medios que considere oportunos.4. Se en calquera momento do proceso selectivo chegase a coñecemento do tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñerlle ó presidente a súa exclusión indicando as inexactitudes ou falsidades observadas para os efectos procedentes.5. Concluído cada un dos exercicios da oposición correspondente, o tribunal fará pública, no taboleiro de anuncios e no taboleiro de anuncios electrónico municipal, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. 6. A relación de aprobados en cada exercicio deberá publicarse no taboleiro de anuncios e na páxina web municipal, polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.7. Os exercicios terán lugar a porta pechada sen outra asistencia que a dos membros do tribunal, os colaboradores designados por este e os opositores, excepto a lectura por parte dos opositores dos exercicios escritos, que serán públicos.8. Desde o momento en que remate un exercicio ou proba ata que empece o seguinte deberá transcorrer un prazo mínimo de 48 horas e un máximo de 40 días hábiles.9. Contra os acordos do tribunal poderá interpoñerse recurso administrativo de alzada ante a alcaldesa – presidenta que os nomeou, segundo o previsto no artigo 121 da LPACAP. DÉCIMO PRIMEIRA.–CUALIFICACIÓN DOS EXERCICIOS DA OPOSICIÓN (MÁXIMO 21 PUNTOS). 1. A puntuación da fase de oposición será entre 0 e 21 puntos, debéndose acadar un mínimo de 10,50 puntos para aprobar. O/s exercicio/s obrigatorio/s e eliminatorio/s da oposición será/n os que se estableza/n nas bases específicas de cada convocatoria, así como a/s puntuacións dos mesmos.2. O exercicio obrigatorio e eliminatorio sobre o coñecemento do idioma galego cualificarase como apto ou non apto. Quedan exentas desta proba as persoas aspirantes ás prazas ou postos dos grupos A1, I, A2, II, C1, e III que acrediten o Celga 4, as persoas aspirantes ás prazas ou postos dos grupos C2 e IV que acrediten o Celga 3 e as persoas aspirantes ás prazas ou postos do grupo E e V que acrediten o Celga 1, outorgándolles a cualificación de aptos.3. A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.4. Cando entre dúas puntuacións outorgadas por parte dos membros do tribunal exista unha diferenza de dous ou máis enteiros, serán automaticamente excluídas ambas, a maior e a menor, calculándose a media aritmética coas puntuacións concedidas polos demais membros do tribunal. DÉCIMO SEGUNDA.–CUALIFICACIÓN DOS MÉRITOS NA FASE DE CONCURSO (MÁXIMO 14 PUNTOS). 1. Na fase de concurso comprobaranse e cualificaranse os méritos alegados polos aspirantes, que deben xustificarse con documentos orixinais ou copias cotexadas. A suma das puntuacións na fase de concurso non poderá superar o 40% da puntuación total.2. Nesta fase valoraranse os méritos específicos adecuados ás características de cada posto, segundo o seguinte: a) Experiencia profesional (Máximo 13 puntos): – Por servizos prestados no Concello de Bergondo no posto de traballo obxecto da convocatoria: 1 punto por cada ano de servizo, ata un máximo de 13 puntos (os períodos que non acaden o ano calcularanse proporcionalmente). – Por servizos prestados no Concello de Bergondo noutros posto de traballo de igual ou similar categoría ou grupo profesional ó convocado: 0,50 puntos por cada ano de servizo, ata un máximo de 13 puntos (os períodos que non acaden o ano calcularanse proporcionalmente). – Por servizos prestados en calquera Administración Pública en prazas ou postos de traballo de igual ou similar categoría e grupo profesional ó convocado: 0,50 puntos por cada ano de servizo, ata un máximo de 13 puntos (os períodos que non acaden o ano calcularanse proporcionalmente). A experiencia profesional deberá acreditarse mediante certificación, expedida pola Administración Pública na que prestou servizos, facendo constar o posto de traballo que desempeñou e o cómputo total de días, meses ou anos traballados. Para tal efecto non se terán en conta as fotocopias de contratos de traballo, nin a vida laboral expedida pola tesourería xeral da Seguridade Social. Enténdese por servizos prestados na Administración pública os que derivan dunha contratación laboral, da condición de persoal funcionario de carreira ou interino en calquera das súas modalidades. b) Cursos (máximo 1 punto): computarase a asistencia a cursos de formación e perfeccionamento organizados por centros oficiais dependentes da administración do Estado, da comunidade autónoma e da administración local, universidades, colexios oficiais, escolas de Administración pública ou mutuas colaboradoras da Seguridade Social directamente relacionados coa praza á que se opta (incluídos os organizados polos sindicatos no marco do Acordo nacional de formación continua). Valoraranse de acordo co seguinte baremo: – De menos de 15 horas: 0,10 puntos. – De 15 a 40 horas: 0,20 puntos. – De máis de 40 a 70 horas: 0,35 puntos. – De máis de 70 a 100 horas: 0,50 puntos. – De máis de 100 horas: 0,75 puntos. Non se terán en conta os certificados ou diplomas nos que non se especifique a duración do curso en número de horas ou número de créditos. Os cursos de novas tecnoloxías solo serán valorados os que foran impartidos nos 10 últimos anos á data da convocatoria dos postos ofertados. Nos cursos de linguaxe administrativa solo se valorará o de nivel superior que se presente.3. A cualificación dos méritos na fase de concurso será anterior á fase de oposición e as puntuacións outorgadas publicaranse nos taboleiros de anuncios físico e electrónico municipais, e a os sós efectos informativos, na páxina web do Concello de Bergondo.4. Os aspirantes disporán de un prazo de dez días hábiles contados a partir do seguinte ó da publicación da cualificación da fase de concurso para formular alegacións.5. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición. DÉCIMO TERCEIRA.–CUALIFICACIÓN FINAL E RELACIÓN DE APROBADOS.1. Á cualificación obtida polos aspirantes, resultante da suma das puntuacións outorgadas nos distintos exercicios da fase de oposición, sumaráselle a puntuación obtida na fase de concurso, acadándose así a puntuación final.2. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de anuncios e na páxina web da corporación.3. O tribunal non poderá en ningún caso aprobar nin declarar que superou as probas selectivas un número superior de aspirantes ó de postos convocados en cada proceso selectivo. Calquera proposta de aprobados que contraveña o establecido anteriormente será nula de pleno dereito.4. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida na fase de oposición (nota acadada no primeiro exercicio, segundo exercicio e sucesivos), de non ser posible atenderase a puntuación obtida na fase de concurso. De persistir o empate este resolverase por sorteo.5. Sen prexuízo do disposto nos apartados anteriores, cos aspirantes que teñan acadado a puntuación mínima para superar as probas selectivas, poderanse elaborar listas de agarda. DÉCIMO CUARTA.–RÉXIME DE INCOMPATIBILIDADES. Os aspirantes que resulten contratados quedarán sometidos ó réxime de incompatibilidades vixente e non poderán simultanear o desempeño do seu posto de traballo con calquera outros postos, prazas, cargos ou empregos públicos remunerados. DÉCIMO QUINTA.–ACHEGA DE DOCUMENTOS POR PARTE DOS OPOSITORES APROBADOS.1. A relación de aprobados, publicada nos taboleiros de anuncios do Concellod e Bergondo, e aos só efectos informativos, na páxina web do Concello de Bergondo, conterá unha advertencia recordándolles ós opositores aprobados que deberán presentar a documentación sinalada nas bases para xustificar que cumpren os requisitos esixidos para accederen ó posto convocado.2. Os aspirantes propostos achegarán, dentro do prazo de 20 días naturais, contados dende a publicación da relación de aprobados, os documentos acreditativos de capacidade e mais os requisitos esixidos na convocatoria: a) Documento nacional de identidade mediante fotocopia compulsada por ambos lados. b) Fotocopia debidamente compulsada do título académico esixido para o ingreso. c) Certificado médico, sen prexuízo dun posterior recoñecemento, de non padecer enfermidade ou eiva física ou psíquica que impida o normal exercicio das funcións propias da praza a desempeñar. No suposto de minusvalía deberá aportarse tamén o certificado acreditativo correspopndente. d) Declaración xurada de non ter sido separado do servizo das administracións públicas e non estar incurso nalgunha das causas de incapacidade ou incompatibilidade determinadas na lexislación vixente. e) Documentación xustificativa daqueles outros requisitos esixidos para o ingreso nas bases específicas de cada proceso selectivo. f) Fotocopia do número de afiliación á Seguridade Social acompañada do orixinal, ou de ser o caso, xustificación de non estar afiliado. g) Impreso de designación de conta bancaria.3. Ante a imposibilidade, debidamente xustificada, de presentar os documentos sinalados, os aspirantes poderán acreditar que reúnen as condicións esixidas mediante calquera outro medio de proba admitido en dereito.4. Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeado como funcionario de carreira ou como persoal laboral fixo, nin tampouco se do exame da documentación se deducise que carece dalgún requisito. DÉCIMO SEXTA.–NOMEAMENTO E CONTRATACIÓN.1. Concluído o proceso selectivo, os aspirantes aprobados, cun número que non poderá exceder en ningún caso o de postos convocados, serán nomeados funcionarios de carreira ou persoal laboral fixo, pola alcaldía - presidencia, unha vez que xustifiquen documentalmente o cumprimento dos requisitos previstos nestas bases para o ingreso.2. A proposta do tribunal cualificador terá carácter vinculante para a alcaldía - presidencia, que ordenará a publicación dos nomeamentos no Boletín Oficial da Provincia, sen prexuízo da súa toma de posesión ou formalización do preceptivo contrato laboral fixo, unha vez que se practique a notificación persoal de nomeamento.3. A toma de posesión efectuarase dentro do prazo máximo de 1 mes a partir da publicación do nomeamento; de non facer nin existir causa xustificada, que deberá ser alegada e aceptada, as persoas nomeadas quedarán na situación de cesantes. No caso de persoal laboral fixo procederase á formalización do preceptivo contrato de traballo no prazo indicado.4. Os postos de traballo vacantes que se van cubrir como consecuencia destes procesos selectivos adxudicaranse de acordo coas peticións das persoas interesadas segundo a orde de puntuación obtida no proceso selectivo. DÉCIMO SÉTIMA.–CARÁCTER VINCULANTE DAS BASES. Estas Bases Xerais vincularán ó Concello de Bergondo, os tribunais cualificadores e os aspirantes que participen nos procesos selectivos que sexan convocados a través das bases específicas de cada proceso selectivo. DÉCIMO OITAVA.–INCIDENCIAS. Os tribunais de cada proceso selectivo quedan facultados para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. DÉCIMO NOVENA.–RÉXIME XURÍDICO. Os procesos selectivos regularanse polo disposto nestas Bases Xerais e as específicas de cada unha das convocatorias e, no non previsto nestas, polo Real decreto lexislativo 5/2015, do 30 de outubro, no que se aproba o Texto refundido da Lei do estatuto básico do empregado público; pola Lei 2/2015, do 29 de abril, que aproba a Lei do emprego público de Galicia; polo Real decreto lexislativo 781/1986, do 18 de abril, no que se aproba o Texto refundido das disposicións legais vixente en materia de réxime local (artigos do 134 ao 137); polo Real decreto 896/1991, do 7 de xuño, sobre o procedemento de selección na Administración local; polo Decreto 95/1991, do 20 de marzo, no que se aproba o Regulamento de selección de persoal da Administración da Comunidade Autónoma de Galicia; e polo Real decreto 364/95, no que se aproba o Regulamento xeral de ingreso do persoal ao servizo da Administración do Estado. VIXÉSIMA.–DISPOSICIÓN FINAL. Estas bases xerais e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola LPACAP e a Lei 29/1998, do 13 de xullo, reguladora da xurisdición contencioso-administrativa. A Administración tamén poderá, no seu caso, revisar as resolucións dos tribunais segundo o previsto na LPACAP.” En Bergondo, luns 1 de febreiro de 2021. A alcaldesa Alejandra Pérez Máquez